**Sekolah Menengah Kebangsaan Taman Sri Muda** atau nama ringkasnya *SMK Taman Sri Muda*, merupakan sebuah Sekolah Menengah Kebangsaan yang terletak di Taman Sri Muda Jalan Sabar 25/83, Shah Alam, Selangor.

Pada 2009, Sekolah Menengah Kebangsaan Taman Sri Muda memiliki 1034 pelajar lelaki dan 967 pelajar perempuan, menjadikan jumlah keseluruhan murid seramai 2001 orang. Ia mempunyai seramai 112 orang guru.2009 Sekolah rendah berhampiran adalah Sekolah Kebangsaan Taman Sri Muda dan Sekolah Rendah Kebangsaan Tamil Ladang Emerald.

Sejarah
-------

**Penubuhan Sekolah**

SMK Taman Sri Muda (SMKTSM) memulakan sesi persekolahannya pada 1 Disember 1993. SMKTSM menumpang di SMK Seksyen 24, Shah Alam dan diseliakan oleh Puan Lim Siew Khim. Seramai 232 orang murid memulakan sesi persekolahan. Bilangan guru 12 orang dan muridnya ditempatkan dalam 2 kelas peralihan dan 5 kelas tingkatan 1. Pada 1 September 1994 SMKTSM memulakan sesi persekolahan di bangunan baru yang terletak di Jalan Sabar 25/83, Taman Sri Muda, 40400 Shah Alam

**Kebitaraan SMK Taman Sri Muda**
Kelab Angklung Wariseni SMK Taman Sri Muda ini telah ditubuhkan pada 11 Oktober 2010 di bawah pimpinan jurulatih utama Encik Sam Mat Kous, pengurus Wariseni Budaya yang bertempat di Laman Budaya Shah Alam. Ahli-ahli kelab menjalani latihan dua kali seminggu iaitu pada setiap hari Khamis dan Sabtu. Tetapi sekiranya mendapat jemputan persembahan di luar sekolah ahli-ahli kelab akan membuat latihan selama tiga hari berturut-turut untuk memantapkan persembahan. Ahli-ahli kelab yang baru diberi latihan intensif setiap hari agar dapat bermain dengan baik bersama-sama ahli-ahli senior.

Kelab ini mempunyai seramai 30 orang ahli yang aktif terdiri daripada para pelajar tingkatan satu sehingga tingkatan lima di bawah pimpinan Guru Penasihat Kelab iaitu Puan Norazlena Binti Lazim, Puan Elsa Majmiza Binti Murad Khan dan Cik Nur Azwani Binti Sibiramalek. Dalam setiap persembahan kelab menggunakan kemahiran 10 sehingga 20 orang ahli dalam satu-satu masa. Lagu-lagu yang dimainkan merupakan lagu-lagu 'evergreen' terdiri daripada pelbagai genre dan bahasa, tempatan mahupun antarabangsa. Lagu-lagu pop terkini yang popular turut dimainkan agar dapat memenuhi citarasa para pendengar yang terdiri daripada pelbagai peringkat umur. 

Aktiviti dan kegiatan kelab telah mendapat liputan media massa seperti akhbar Sinar Harian dan Berita Harian, Utusan Malaysia, Melaka Hari Ini, majalah dara.com serta YEZZ keluaran Karangkraf. Kelab ini juga telah menyertai beberapa pertandingan antaranya Mimpi ke Bintang, Muzik Ekstra dan Pertandingan Bakat anjuran Kraftangan sempena sambutan Hari Kraftangan Kebangsaan 2013 dan menjadi juara dalam pertandingan yang dianjurkan oleh MSU iaitu Performance Art Competition 2014 sempena sambutan Hari Konvokesyen MSU pada tahun 2014. Dalam pertandingan yang sama pada tahun 2016 kelab ini meraih tempat ketiga. Pada tahun 2015 kelab ini telah menyertai Pertandingan Lagu Angklung SEAMEO yang berpusat di Thailand. Pertandingan ini disertai lebih daripada 150 buah sekolah di Asia Tenggara dari 11 buah negara. Dalam pertandingan ini kelab ini telah mendapat tontonan umum yang tertinggi di dalam laman sesawang YouTube.

Kelab ini juga telah membuat persembahan secara langsung dalam rancangan Selamat Pagi Malaysia, rancangan Generasi Y di TV1 dan Tiada Lama Tiada Baru di TV2, rancangan Assalamualaikum di TV Al-Hijrah, rancangan Bananana Squad yang disiarkan di TV3, TV9 dan NTV7 serta rancangan Nasi Lemak Kopi O di TV9. Kelab ini juga telah mengadakan persembahan dipelbagai tempat dan acara antaranya Perasmian Pertandingan Burung Antarabangsa di Bukit Fraser dan Perasmian 1MCAT di KLCC anjuran Kementerian Kebudayaan dan Pelancongan Malaysia, sambutan Bulan Ramadhan dan Hari Raya , persembahan Promosi anjuran Kraftangan Malaysia, Majlis Makan Malam, Program Merakyatkan Seni Budaya Bersama Rakyat (PMS), Majlis Sambutan Harijadi, Persembahan di Karnival Music Youth di Curve, Damansara, Majlis Perkahwinan, Majlis Sambutan Tahun Baru Cina, persembahan Bazar Seni Industri Badan Bukan Kerajaaan JKKN, Perasmian Pertandingan Apresiasi Seni Visual, Majlis Pendaftaran Pelajar Baru FSTEP, persembahan Pameran Inspirasi Alam, Kraftangan Kuala Lumpur, Majlis Anugerah Cemerlang Politeknik, KL Family Fair 2013 MaTiC dan sebagainya.

Persembahan kelab angklung ini bukan sahaja menghiburkan para jemputan biasa malahan kepada para jemputan khas. Kelab ini telah membuat persembahan dihadapan Perdana Menteri Malaysia, Timbalan Perdana Menteri Malaysia, Menteri Kebudayaan dan Pelancongan dan sebagainya.

---

》》**SMKTSM HEBAT!!!**《《

Pencapaian
----------

MPAC 2014 - MSU Performance Art Cimpetition (Angklung) - Juara

MPAC 2016 - MSU Performance Art Competition (Angklung) - 3rd Place

PERTANDINGAN ANGKLUNG SEAMO 2015 (JOHAN ANTARABANGSA)

PERMAINAN BOLA TAMPAR NEGERI 2014(NEGERI)

PERTANDINGAN SEPAK TAKRAW 2013(DAERAH)

ANGKLUNG'S DAY 2020 (ANTARABANGSA) - JUARA (ENSEMBLE) & KEEMPAT (SOLO)

KONSERT BAKAT ONLINE JKKN SABAH 2021 (ANGKLUNG) - JUARA

Alamat & No.Telefon
-------------------

Sekolah Menengah Kebangsaan Taman Sri Muda
Jalan Sabar 25/83,
Taman Sri Muda
40400 Shah Alam
Selangor, Malaysia
Telefon = +603-51218388
Faks = +603-51226489

Lagu Sekolah
============

  

Sekolah Menengah Taman Sri Muda

Yang kita bangga bersama

Bergerak maju tekun berusaha

Harapan nusa dan bangsa

Padamu guru yang dikasihi

Jasa tetap diingati

Kami berikrar akan berbakti

Berilmu dan berbudi

Hidup harmonii bersatu padu

Kami akan berganding bahu

Berwawasan dinamik berilmu

Menuju ke era maju

Sekolah Menengah Taman Sri Muda

Mencapai kepuncak jaya

Terus cemerlang di setiap persada

Dikenang sepanjang masa

Hidup harmonii bersatu padu

Kami akan berganding bahu

Berwawasan dinamik berilmu

Menuju ke era maju

Sekolah Menengah Taman Sri Muda

Sekolahku yang tercinta

Berwawasan dinamik berilmu

Menuju ke era maju

luar
----

* 
* 
* 
* 
* 
*